
ДОГОВОР ЗА ОБЩЕСТВЕНА ПОРЪЧКА
№ ......../.......................2019 г.

Днес, ..................... 2019 г., в гр. Троян,  между:
1. “В и К Стенето” ЕООД, със седалище и адрес на управление: гр. Троян, ул. “Христо Ботев” № 213, регистрирано по Ф.Д. № 155/1989 г. в регистъра на търговските дружества към Ловешкия окръжен съд, с ЕИК 820146942, ИН по ДДС BG820146942, представлявано от инж. Тонимир Стойчев Гечев - Управител, наричано  по - долу ВЪЗЛОЖИТЕЛ, от една страна
и 

2. .........................................................................................................................................., със седалище и адрес на управление: ...................................................................................., ЕГН/ЕИК/БУЛСТАТ......................................, ИН по ДДС : .......................................... (ако има регистрация), представлявано от .........................................................(законен представител – име и длъжност) или .......................................................................................................................................................
(ако има упълномощено лице – име, длъжност, акт, на който се основава представителната му власт) , наричано по - долу за краткост ИЗПЪЛНИТЕЛ, от друга страна, 
на основание чл. 194, ал. 1 ЗОП и утвърден от ВЪЗЛОЖИТЕЛЯ протокол с номер ……………………… от работата на оценителната комисия, за определяне на изпълнител по договор за обществена поръчка по чл. 20, ал. 3 ЗОП с предмет: „Доставка на устройства за дистанционно отчитане на водомери с импулсен изход и абонамент за облачно-базирана платформа за управление, визуализация и анализ за нуждите на „В и К Стенето” ЕООД гр.Троян”, 

се сключи настоящият договор за следното:

І. ПРЕДМЕТ НА ДОГОВОРА

1.ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение и при условията на този Договор обществена поръчка с горецитирания предмет
1.1 ИЗПЪЛНИТЕЛЯТ се задължава да изпълни обществената поръчка в съответствие с изискванията на Техническата спецификация на Възложителя, (Приложения № 1), Техническото предложение на Изпълнителя (Приложения № 2) и Ценовото предложение на Изпълнителя (Приложения № 3), представляващи неразделна част от настоящия договор. 
1.1.1 Съгласно предметът на обществената поръчка, Изпълнителят следва: 
1.1.2. Да достави 500 (петстотин) броя устройства за дистанционно отчитане на водомери с импулсен изход, с качества и параметри съобразно Техническа спецификация, по цена и при условия, уговорени по-долу в настоящия Договор и съгласно Техническото и Ценовото предложения на ИЗПЪЛНИТЕЛЯ, явяващи се неразделна част от настоящия договор;
1.1.3. Да осигури провеждането на еднократно практическо обучение на до 10 специалисти на Възложителя във връзка с инсталацията на устройствата за дистанционно отчитане на водомери с импулсен изход, съобразно Техническа спецификация, по цена и при условия, уговорени по-долу в настоящия Договор и съгласно Техническото и Ценовото предложения на ИЗПЪЛНИТЕЛЯ, явяващи се неразделна част от настоящия договор;
1.1.4. Да осигури осъществяването на контрол на място при инсталирането на първите 50  (петдесет) устройствата от поръчката, за да се верифицира правилната работа на служителите на Възложителя.
1.1.5. Да осигури достъп, нормално функциониране и използване на облачно-базирана платформа за управление, визуализация и анализ на отчетените данни, съобразно всички изисквания на Техническата спецификация за период от 36 месеца. 
1.1.6. Да извърши гаранционна/техническа поддръжка на доставените устройства за период от 24 месеца. 
1.2. Доставката на устройства за дистанционно отчитане на водомери с импулсен изход ще се извършва на части, по предварителна количествена заявка, отправена от Възложителя до Изпълнителя, до изчерпване на договореното количество.

II. ЦЕНА, РЕД И СРОКОВЕ ЗА ПЛАЩАНЕ
2. За изпълнението на предмета на Договора,  Възложителят се задължава да заплати на Изпълнителя обща стойност в размер на __________________лева без ДДС, съответно_________________________ лева с включен ДДС, съгласно Ценовото предложение (Приложения № 3), неразделна част от настоящия Договор
2.1. Цената по т. 2 е образувана, както следва: 
Цената за доставка и гаранционна поддръжка за период от 24 месеца на 500 устройства за дистанционно отчитане на водомери с импулсен изход системи е в размер на _________________лева без ДДС, съответно______________лева с включен ДДС;
Цената за абонамент за облачно-базирана платформа за управление, визуализация и анализ на получените отчети за период от 36 месеца за 500 устройства е в размер на _________________лева без ДДС, съответно______________лева с включен ДДС;
Цената за еднократно практическо обучение на до 10 специалисти на Възложителя във връзка с инсталацията на устройствата за дистанционно отчитане на водомери с импулсен изход и осъществяване на контрол на място при инсталирането на първите 50 устройствата от поръчката, за да се верифицира правилната работа на служителите на Възложителя е в размер на _________________лева без ДДС, съответно______________лева с включен ДДС;
2.5. Плащането на дължимите възнаграждения ще се извършва на етапи, както следва:
2.5.1. Първото плащане ще се извърши след доставката на първите 50 (петдесет) устройствата от поръчката и завършване на практическото обучение, като същото обхваща цената на 50 (петдесет) устройства по единични цени, съгласно ценовото предложение на ИЗПЪЛНИТЕЛЯ (Приложение № 3), цената на обучението и 10 % (десет процента) от възнаграждението за абонамент за облачно-базирана платформа за управление, визуализация и анализ на получените отчети;
2.5.2. Следващите плащания ще обхващат цената на устройствата - по единични цени, съгласно ценовото предложение на ИЗПЪЛНИТЕЛЯ (Приложение № 3), съобразно съответната количествена заявка и съответната приспадаща се част от цената за абонамент за облачно-базирана платформа за управление, визуализация и анализ на получените отчети.
2.5.3. Пълната цена на абонамента на облачно-базираната платформа ще се изплати с доставките за срока на настоящия договор, независимо от продължителността на срока за нейното правомерно използване;
2.6. Цените за доставка на устройствата, за провеждане на обучение и абонамент за облачно-базирана платформа за управление, визуализация и анализ на получените отчети включват всички разходи на Изпълнителя за транспорт, командировка, поддържка и др., като Възложителят не дължи заплащането на допълнителни разходи, свързани с изпълнението на поръчката.
2.7. Заплащането се извършва въз основа на представена оригинална фактура и приемо-предавателен-протокол от страна на ИЗПЪЛНИТЕЛЯ.
2.8. Дължимата от ВЪЗЛОЖИТЕЛЯ сума се заплаща по банков път в срок до 30 (тридесет) дни, считано от датата на получаване на фактурата от ВЪЗЛОЖИТЕЛЯ. 
2.9. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:
BIC:…………………………..
IBAN:…………………………..
БАНКА:...........................................
2.10. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.9. в срок от 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
2.11. Договорените единични цени са окончателни и не подлежат на актуализация за срока на настоящия договор.
2.12. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на раздел VІ.

ІІІ. СРОК И МЯСТО НА ИЗПЪЛНЕНИЕ
3.1. Договорът влиза в сила в деня на подписването му от страните.
3.1.1. Срокът за изпълнение на дейностите по доставка на пълния обем устройства (500 броя), предоставянето на техническа документация – „Ръководство за инсталация“, извършването на обучението и осъществяване на контрол на място при инсталацията на първите 50 устройства,  е 12 месеца, считано от датата на сключване на договора. 
3.3.2. Срокът за осигуряване на лицензионно използване на облачно-базираната платформа за управление, визуализация и анализ на получените отчети, е 36 месеца. Периодът започва да тече по-различно време, считано от датата на всяка отделна заявка на Възложителя, като достъпът до платформата следва да бъде осигурен поетапно и съобразно количеството на заявените и доставени при всяка отделна доставка устройства. 
3.3.3. Срокът за осигуряване на гаранционна поддръжка на устройствата е 24 месеца месеца, считано от датата на доставката на съответното устройство.
3.3.4. Срокът на настоящия Договор изтича след изтичането на най-дългия период, обвързващ изпълнителя с осигуряване на гаранционна поддръжка или друг тип услуги, свързани с настоящия Договор.
3.2. Мястото на изпълнение на поръчката за доставка на устройствата е франко склад на Възложителя в гр.Троян, ул.”Христо Ботев” №213.
3.3. Мястото за провеждане на практическото обучение е административна сграда на Възложителя, находяща се в гр.Троян, ул.”Христо Ботев” №213.

ІV. ПРАВА И ЗАДЪЛЖЕНИЯ НА СТРАНИТЕ
4.1. ВЪЗЛОЖИТЕЛЯТ има право:
4.1.1. Да изисква от ИЗПЪЛНИТЕЛЯ да изпълнява своевременно доставките и дейностите по предмета на обществената поръчка, при условия и качество, подробно описани в Техническата спецификация и настоящия договор.
[bookmark: _Hlk22136571]4.1.2. Да изиска от ИЗПЪЛНИТЕЛЯ да извърши еднократното практическо обучение на служителите на Възложителя в срок до 10 (работни) дни след доставката на първите 50 (петдесет) устройства за дистанционно отчитане.
4.1.3. Да изиска от ИЗПЪЛНИТЕЛЯ да извърши всяка отделна доставка на устройства за дистанционно отчитане в срок до 10 (работни) дни от получаване на писмена количествена заявка от Възложителя. 
4.1.4. Да изиска от ИЗПЪЛНИТЕЛЯ в случай че ИЗПЪЛНИТЕЛЯТ е посочил, че ще използва подизпълнители, да сключи и да му представи договори за подизпълнение с посочените в офертата му подизпълнители.
4.2. ВЪЗЛОЖИТЕЛЯТ е длъжен:
4.2.1. Да заплаща на ИЗПЪЛНИТЕЛЯ извършените доставки и дейности, по реда и при условията на раздел II от настоящия договор.
4.2.2. Да окаже необходимото съдействие на ИЗПЪЛНИТЕЛЯ за осъществяване на задълженията му по договора;
4.2.3. Да уведомява ИЗПЪЛНИТЕЛЯ в посочените в договора срокове при: 
      а/ невъзможност или забавяне на изпълнението на задълженията му по договора; 
      б/ промяна в лицата, които го представляват или са упълномощени да извършват действия по изпълнението на този договор; 
      в/ промяна в данните по регистрация, в данните, необходими за издаване на данъчни фактури, в номерата на банковите си сметки и др.;
4.3. ИЗПЪЛНИТЕЛЯТ има право:
4.3.1. Да получи уговореното възнаграждение при условията и в срока, посочени в настоящия договор;
4.3.2. Да иска от ВЪЗЛОЖИТЕЛЯ необходимото съдействие за осъществяване на задълженията си по договора.
4.4. ИЗПЪЛНИТЕЛЯТ се задължава: 
4.4.1. Да извършва доставките, предмет на договора, съобразно всички изисквания на Техническа спецификация и настоящия договор.
4.4.2. Да издава оригинални фактури за стойността на извършените доставки и дейности, придружени с приемо-ппредавателни протоколи. 
4.4.3. Да уведомява своевременно ВЪЗЛОЖИТЕЛЯ при: невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури и др. 
4.4.4. Да предоставя на ВЪЗЛОЖИТЕЛЯ поисканите от него и уговорени в този договор информация, данни или документи по начина и в сроковете, посочени в договора. 
4.4.5. В случай че е посочил, че ще използва подизпълнители, да сключи договор/ договори за подизпълнение с посочените в офертата подизпълнител/и, и да предостави копие от същите на ВЪЗЛОЖИТЕЛЯ в срок от 3 (три) дни, считано от датата на сключване на договора с подизпълнител.
4.4.6. Да осигури провеждането на еднократно практическо обучение на до 10 специалисти на дружеството във връзка с инсталацията на устройствата за дистанционно отчитане на водомери с импулсен изход, съгласно т. 1.1.3., т. 3.3. и т. 4.1.2.  от настоящия договор и Техническа спецификация, като същото бъде с минималната продължителност от 8  (осем) часа, и при покриване на следния минимум от теми: 1) Общ преглед на устройството за дистанционно отчитане на водомери с импулсен изход и неговите специфики; 2) Процес по инсталация и оживяване на устройството – необходимо е обучението да е практическо и всеки един от служителите на Възложителя, участници в практическото обучение, да има възможност да упражни инсталацията и оживяването на  устройството и връзката с водомер, чиято успеваемост да бъде верифицирана от обучителя. Водомерите ще бъдат осигурени от Възложителя; 3) Процес по свързване на устройството с облачно-базираната платформа; 4) Практическо упражнение свързано с подмяна на батерия/батерии на устройството; 5) Практическо упражнение, свързано с ремонт на устройството и/или установяване на хардуерен дефект; 6) Въпроси и отговори.
4.4.7. След извършване на първата доставка на устройствана, да предостави детайлно „Ръководство за инсталация“, в което описателно, схематично и постъпково да бъде обяснен процеса по инсталация на  устройствата за дистанционно отчитане на водомери с импулсен изход, свързването им с облачно-базирана платформа и тяхната подмяна.
4.4.8. Да осигури нормално функциониране и ползване на облачно-базирана платформа за управление, визуализация и анализ на отчетените данни, съобразно всички изисквания на Техническата спецификация, като срокът на лицензирано използване на платформата от Възложителя е 36 (тридесет и шест) месеца, считано от датата на всяка отделна доставка, извършена по предварителна количествена заявка, отправена от Възложителя до Изпълнителя. 
4.4.9. Да осигури гаранционна поддръжка на доставените устройства, съобразно всички условия и срокове, заложени в Техническата спецификация и в настоящия договор. 
4.4.10. Да спазва стриктно сроковете при аварийна необходимост, заложени в Техническата спецификация.
V. ГАРАНЦИЯ ЗА ИЗПЪЛНЕНИЕ
5. ВЪЗЛОЖИТЕЛЯТ не изисква предоставяне на гаранция за изпълнение на договора. 
VI. ПРИЕМАНЕ И ПРЕДАВАНЕ НА ИЗПЪЛНЕНИЕТО
6. Приемането и предаването на изпълнението за всяка доставка се удостоверява с двустранен приемо-предавателен протокол, в който се отразява датата на извършването, броя на устройствата, наличието или липсата на възражения, след което се подписва от лицата, определени от страните да извършат и приемат доставките.
VІІ. НЕПРЕДВИДЕНИ ОБСТОЯТЕЛСТВА
7.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
7.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.
7.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.
7.4. Докато трае непреодолимата сила, изпълнението на задълженията на страните и на свързаните с тях насрещни задължения се спира.
VІІІ. УСЛОВИЯ ЗА ИЗМЕНЕНИЕ НА ДОГОВОРА
8. Изменение на сключения договор за обществена поръчка се допуска по изключение, при условията на чл.194, ал. 3 във връзка чл.116 от ЗОП.
ІХ. УСЛОВИЯ И РЕД ЗА ПРЕКРАТЯВАНЕ НА ДОГОВОРА. ОТГОВОРНОСТ
9.1. Настоящият договор се прекратява: 
9.1.1. с изтичане срока по т.3.3.4.;
9.1.2. по взаимно съгласие между страните, изразено в писмена форма; 
9.1.3. при виновно неизпълнение на задълженията на една от страните по договора - с  10 - дневно писмено предизвестие от изправната до неизправната страна; 
9.1.4. с окончателното му изпълнение;
9.2. ВЪЗЛОЖИТЕЛЯТ има право да прекрати договора без предизвестие, когато: 
9.2.1. ИЗПЪЛНИТЕЛЯТ забави изпълнението на задълженията си по договора с повече от 3 работни дни;
9.2.2. ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, констатирани недостатъци;
9.2.3. ИЗПЪЛНИТЕЛЯТ не изпълни точно някое от задълженията си по договора;
9.2.4. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
9.2.5. по отношение на ИЗПЪЛНИТЕЛЯ в хода на договора започне производство по несъстоятелност или ликвидация, или сходно производство в държавата, където е установен;
9.2.6 е необходимо съществено изменение на поръчката, което не позволява договорът да бъде изменен по реда на чл.116 от ЗОП;
9.2.7. се установи, че по време на провеждане на процедурата за възлагане на поръчката, по отношение на изпълнителя са били налице обстоятелствата по чл.54, ал.1, т.1 от ЗОП.
9.3. При прекратяване на договора ВЪЗЛОЖИТЕЛЯТ не дължи неустойка.
9.4. Отговорността на ИЗПЪЛНИТЕЛЯ за вреди се реализира по общия ред.
Х. ЗАКЛЮЧИТЕЛНИ РАЗПОРЕДБИ
10. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна.
11. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени, и когато са изпратени на стария адрес.
12. Всички спорове по този договор ще се уреждат чрез преговори между страните, а при непостигане на съгласие – ще се отнасят до компетентния съд в Република България.
13. За всички неуредени в този договор въпроси се прилагат разпоредбите на действащото законодателство.
14. Нито една от страните няма право да прехвърля правата и задълженията, произтичащи от този договор, на трета страна.

Неразделна част от настоящия договор са:
1. Техническа спецификация– приложение №1 към настоящия договор.
2. Техническо предложение на Изпълнителя- приложение №2 към настоящия договор; 
3. Ценово предложение на Изпълнителя – приложение № 3 към настоящия договор.  

Настоящият договор се сключи в два еднообразни екземпляра – по един за всяка от страните.

ВЪЗЛОЖИТЕЛ:					ИЗПЪЛНИТЕЛ:
„В и К Стенето” ЕООД  гр. Троян            	..........................................................

Управител: .............................			......................................……………
/инж. Тонимир Гечев/						................................
(име, подпис, печат)							(име, подпис, печат)
	



